Лаку ноћ (Петар Прерадовић)
Сунце зађе, мрак протеже
По обзорју своју моћ;
Санак спушта своје мреже
И све хвата – лаку ноћ!

Опет један данак прође,
Kao што ће и сви проћ,
Дозвати га нико óђе
Већ не може – лаку ноћ!

Дан за даном тако гине,
И тако ће једном доћ’,
И посљедњи да нам мине,
И смрт рече: лаку ноћ!

Извор 
 Ненад Грујичић приредио: Антологија српске поезије (1847-2000), Бранково Коло, Ср. Карловци, 2012, стр. 111

Петар Прерадовић
Поезија